OpenLLM-France/wikimedia huggingface dataset:
# Joan Mirambell i Bertran

Joan Mirambell i Bertran (Ocata, el Masnou, Maresme, 27 de febrer de 1796 - el Masnou, Maresme, 1862) fou un mariner i capità.
Nascut al barri mariner d'Ocata i batejat l'endemà a la parròquia de Sant Martí de Teià, era fill de Salvador Mirambell, conegut familiarment com en Joan Xic, pescador, i Rosa Bertran. El Llibre de Matrícula que es conserva a l'Arxiu Municipal del Masnou (lloc on s'inscrivien els mariners aptes per fer el servei militar de l'Armada) ens fa un retrat del capità en plena joventut: era d'estatura regular, pell blanca, ulls blavencs, celles i cabells castanys, front regular, nas ample, llavi i boca grossos i barba espessa.
L'any 1811, als setze anys, Mirambell va fer-se a la mar en qualitat d'oficial. Per ofici del Comandant General de matrícules dels Terços Navals de Llevant, de data del 30 de novembre de 1813, se li "abonaren tres anys de campanya per haver-ho fet en classe d'Oficial de Mar en corsari espanyol durant l'última guerra contra França".
L'esdeveniment més important pel qual se'l coneix va tenir lloc l'any 1834, quan tenia trenta-nou anys. Comandant la pollacra-goleta “Constancia” emprèn des de Tarragona un viatge acompanyat pels pilots Pau Farrés, de Vilassar de Mar, i Ferran Torres, d'Arenys de Mar. Va carregar les bodegues de la seva pollacra-goleta amb vi, oli, ametlles i avellanes i va dir que es dirigiria cap a Rio Grande do Sul (Brasil), tot i que la intenció era arribar a Montevideo (Uruguai), ruta tancada als vaixells espanyols a causa de la guerres d'independència hispanoamericanes.
Un cop allà, tot i arborà bandera brasilera, hom descobrí la nacionalitat del vaixell i Mirambell fou empresonat. Abans d'ésser jutjat, el va rebre el president de l'Uruguai, Fructuoso Rivera, al qual exposà que aquell viatge era un acte amistós i que les relacions comercials afavorien tant Espanya com a l'Uruguai. El president es va quedar sorprès per l'audàcia i les raons de Mirambell i el posà en llibertat el dia 10 de gener de 1835.
L'any 1923 el Masnou va posar el seu nom al carrer on havia nascut i viscut, fins aleshores anomenat carrer del Carme, que passà a anomenar-se carrer del Capità Mirambell.

## Referències

* 1 2 Giralt i Rosès, Carme; Pera i Crusat, Joaquim [et al.].. El Masnou ahir i avui. Barcelona: Caixa d'Estalvis de Catalunya, 1985, p. 116. ISBN 8450510414.
* 1 2 «Personatges il·lustres - Costa de Barcelona Maresme». Arxivat de l'original el 2015-07-17. [Consulta: 27 juliol 2015].
* ↑ Revista "Catalunya gràfica". Núm. 23 (1a quinzena feb. 1923)

## Bibliografia

* Ricart i Giralt, Josep [et al.].. El capitán Juan Mirambell y Bertrán y la marina de su tiempo : conferencia dada en el Ateneo Barcelonés en 18 de marzo de 1891 (PDF) (en castellà). Barcelona: Impr. de Henrich : Tip. de Juan Sabadell, 1891, p. 23.
# Limira

Limira (en grec antic: Λίμυρα o Λιμύρα, llatí: Limyra) era una antiga ciutat de Lícia a la costa sud de l'Àsia Menor, a la riba del riu Limiros, a uns 20 estadis de la seva desembocadura, segons diu Estrabó.
Les seves ruïnes són al cap Fineka, a uns 6 km a l'est de la vila turca de Finike, (antigament Fenicunt) a la província d'Atalea, i estan formades per un teatre, nombroses tombes excavades a les roques, alguns sarcòfags, baixos relleus i inscripcions gregues i lícies. De la seva història es coneix molt poca cosa. L'esmenten Estrabó, Claudi Ptolemeu, Estèfan de Bizanci i altres. El príncep Artifi, mort en rebel·lió contra Darios II de Pèrsia (va donar suport a la revolta d'Arsites) va deixar un fill Arimes (Arimas) que va ser un oficial superior sota Cir el Jove, i va establir una dinastia local a Limira; l'ossera de la família encara es conserva. A la ciutat va morir Gai Cèsar el fill adoptiu d'August, segons diu Gai Vel·lei Patèrcul. Segons la Notitiae Episcopatuum, a l'època cristiana era un bisbat sufragani de Mira, del qual es coneixen sis bisbes: Diòtim (esmentat per Basili de Cesarea), Lupicí (que va assistir al Primer Concili de Constantinoble el 381), Esteve (assistent al Concili de Calcedònia el 451), Teodor (que va estar present al Concili de Constantinoble II el 553), Leo (assistent al II Concili de Nicea el 787) i Nicèfor (present al Concili de Constantinoble IV del 879). La seu va restar vacant al segle xiii quan segurament la ciutat es va despoblar.

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. Enciclopèdia Catalana - Fundació Institut Cambó, 2015, p. 1087. ISBN 9788441224223.
* ↑ Smith, William (ed.). «Limyra». Dictionary of Greek and Roman Geography (1854). [Consulta: 27 maig 2021].
* ↑ Pétridès, S. «Limyra». The Catholic Encyclopedia. [Consulta: 27 maig 2021].
# Dasyatis gymnura

Dasyatis gymnura és una espècie de peix de la família dels dasiàtids i de l'ordre dels myliobatiformes.

## Referències

* ↑ Rafinesque C. S., 1810. Caratteri di alcuni nuovi generi e nuove specie di animali e piante della sicilia, con varie osservazioni sopra i medisimi. (Part 1 involves fishes, pp. (i-iv) 3-69 (70 blank), Part 2 with slightly different title, pp. ia-iva + 71-105 (106 blank)). Caratteri.
* ↑ BioLib (anglès)
# Circumscripció Sud-Oest

* Eurodiputats assignats per circumscripció
* Circumscripció Sud-Oest
La Circumscripció Sud-Oest és una circumscripció electoral francesa utilitzada cada 5 anys des de 2004 durant les Eleccions al Parlament Europeu per a designar, mitjançant una elecció de sufragi universal directe, 10 dels 72 eurodiputats (78 en 2004) que li corresponen a França segons el Tractat de Niça dels 736 membres del Parlament Europeu. Fou creada en 2003 mitjançant la Loi Électorale n° 2003-327 de l'11 d'abril de 2003., com les altres 7 circumscripcions electorals franceses per a les eleccions europees.
Agrupa als electors de les regions franceses de: Aquitània, Migdia-Pirineus i Llenguadoc-Rosselló que comptava en 2009 amb 6.200.941 electors inscrits.

## Referències

* ↑ «LOI n° 2003-327 du 11 avril 2003 relative à l'élection des conseillers régionaux et des représentants au Parlement européen ainsi qu'à l'aide publique aux partis politiques» (Llei) (en francès). Arxivat de l'original el 2016-04-24. [Consulta: 18 novembre 2012].
# Gobiobotia filifer

Gobiobotia filifer és una espècie de peix cipriniforme de la família dels ciprínids que es troba a la Xina.
Els mascles poden assolir els 10,4 cm de longitud total.

## Referències

* 1 2 FishBase (anglès)
* ↑ Nichols, J.T., 1943. The freshwater fishes of China. Natural history of Central Asia: Volum IX. The American Museum of Natural History, Nova York, Estats Units. 322 p.
# Akure

Akure és una ciutat del sud-oest de Nigèria. És la ciutat més gran i capital de l'estat d'Ondo. La ciutat té una població de 588.000 habitants, d'acord amb la Wikipedia en anglès que cita el cens de l'any 2006, no obstant a la pàgina web oficial de l'estat, citant "la més recent estadística" indica 484.798 habitants repartits entre dos Àrees de Govern Local (Akure North i Akure South) dels que només uns 200.000 serien habitants pròpiament de la ciutat; està habitada molt majoritàriament per gent de l'ètnia ioruba.

## Història

S'han trobat roques gravades que daten del període Mesolític a la rodalia d'Akure. També el més antics dels homo sapiens trobats mai a l'Àfrica Occidental, que tindria uns 11.000 anys d'antiguitat, fou descobert a la mateixa zona.
Per la història oral s'esmenta la fundació d'un regne al segle xii que ha persistit fins al dia d'avui com autoritat tradicional. Per la història d'aquest regne vegeu Regne d'Akure

## Notes

* ↑ no obstant una publicació oficial del National Bureau of Stadistics a nigerianstat.gov.ng/pages/download/127 precia 491.033 habitants per les dues LGA; la població s'indica a moltes pàgines a Internet però varia entre 175.000 i 586.000 pel que cal agafar les quantitats amb precaució
# Freda Meissner-Blau

Freda Meissner-Blau (Dresden, 11 de març de 1927- 22 de desembre de 2015) va ser una política austríaca, activista i prominent figura del moviment ecologista d'Àustria. Va ser una de les fundadores i portaveus oficials del Partit Verd d'Àustria.

## Referències

* ↑ m.b.H., STANDARD Verlagsgesellschaft «Grünen-Mitbegründerin Freda Meissner-Blau gestorben». derStandard.at.
# Monterrein

Monterrein (en bretó Mousterrin) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 352 habitants. Limita al nord amb Ploërmel, a l'oest amb La Chapelle-Caro i al sud i est amb Caro.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 320 | 328 | 366 | 333 | 298 | 308 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat |
| 1929-1947 | Alain du Boisbaudry, pare |
| 1947-1959 | Joseph Robert |
| 1959-1989 | Alain du Boisbaudry |
| 1989-1999 | Marie-Paule Benoit |
| 1999- | Jean-Noël Jossé |
# Dacs

Dacs (nom occità, en francès Dax) és un municipi francès, situat al departament de les Landes i a la regió de la Nova Aquitània. Capital del districte de Dacs, el 2014 tenia 20.485 habitants.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 3 391 | 3 398 | 3 179 | 4 948 | 4 716 | 4 776 | 5 842 | 5 615 | 5 805 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 6 125 | 9 856 | 9 469 | 9 062 | 10 250 | 10 218 | 10 858 | 10 240 | 10 196 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 10 329 | 11 210 | 11 387 | 11 047 | 12 385 | 12 663 | 13 056 | 14 113 | 14 557 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 17 051 | 19 348 | 19 137 | 18 648 | 19 309 | 19 557 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1959-1977 | Max Moras | RPR |
| 1977-1995 | Yves Goussebaire-Dupin | UDF |
| 1995-2008 | Jacques Forté | UMP |
| 2008- | Gabriel Bellocq | PS |

## Persones il·lustres

* Laurent Fressinet (1981), Gran Mestre d'escacs

## Agermanaments

* Logronyo

## Referències

* ↑ «Dacs». ésAdir. [Consulta: 3 juny 2023].
# Diadema

* Aquest article tracta sobre una joia. Si cerqueu ciutat brasilera, vegeu «Diadema (São Paulo)».
Una diadema és una faixa o cinta ornada amb brodats, pedres precioses, etc., amb què els sobirans se cenyeixen el cap i per extensió un adornament d'aquest tipus que porten actualment les dones. L'etimologia de la paraula, que en català està testimoniada des de 1431, és del grec διάδημα, diádēma, del verb διαδέω, diadéō, lligar al voltant, o cordar. En temps antics les diademes varen ser utilitzades pels pobles sumeris, pels egipcis i particularment pels perses. Les estàtues d'alguns déus grecs especialment Zeus i Hera porten de vegades una diadema. Els joves de l'Antiga Grècia (homes i dones) portaven diademes fetes de tela i particularment la lluïen els atletes que guanyaven una distinció en els Jocs Olímpics. En un principi era una banda que es posava al front feta d'un teixit blanc i que es lligava a la nuca, estava ornamentada amb pedres precioses. Per als grecs era un símbol de victòria o d'algun càrrec. Alexandre el Gran l'adoptà com a marca de sobirania com ja ho havien fet els perses i el transmeté a Roma. A l'edat mitjana va ésser substituïda per la corona, i només era utilitzada com a peça de joieria per a les dames de la reialesa i la noblesa. El neoclassicisme dels dos imperis napoleònics el va tornar a utilitzar.

## Vegeu també

* Diadema de Caravaca de la Cruz

## Referències

* ↑ Diccionario de Arte I (en castellà). Barcelona: Biblioteca de Consulta Larousse. Spes Editorial SL (RBA), 2003, p.165. ISBN 84-8332-390-7 [Consulta: 29 novembre 2014].
* ↑ «GDLC - diadema». [Consulta: 30 desembre 2017].

## Enllaços externs

* Crown - LoveToKnow 1911. 1911 Encyclopedia Britannica - Free Online.
* Diadem. Arxivat 2016-11-10 a Wayback Machine. Livius. Articles on Ancient History.
Viccionari
# Glischropus meghalayanus

Glischropus meghalayanus és una espècie de ratpenat de la família dels vespertiliònids. Té una llargada de cap a gropa de 40 mm, la cua de 41 mm i un pes de 4 g. El seu hàbitat natural són els boscos tropicals semicaducifolis. És endèmic del nord-est de l'Índia. Com que fou descobert fa poc, encara no se n'ha avaluat l'estat de conservació. Tanmateix, els seus descriptors apuntaren que els boscos de la seva distribució pateixen desforestació. El seu nom específic, meghalayanus, significa ‘de Meghalaya’ en llatí.

## Referències

* ↑ «Glischropus meghalayanus, Saikia & Ruedi & Csorba, 2022» (en anglès). TreatmentBank, 2022. [Consulta: 27 abril 2024].
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Akurenam

Akurenam és un municipi de Guinea Equatorial, de la província de Centre Sud situada en la part continental de Guinea Equatorial. Té una població de 2.714 (2008 est.)
Geològicament, pertany a zona del crató precàmbric del continent africà i amb molts afloraments rocosos de roques ígnies i semimetamòrfiques, entre les més conegudes l'akoc ncom i la famosa roca d'afahannan del consell de poblat d'Akelayong Mbam i la cascada turística de Moñung a Adjebe obuc.

## Referències

* ↑ World Gazetteer, consultat el 18 de juny de 2008

## Bibliografia

* Klotchkoff, Jean-Claude. «Akurenam». A: La Guinée équatoriale aujourd'hui. París: Éd. du Jaguar, 2009, p. 165. ISBN 978-2-86950-440-0.
* Liniger-Goumaz, Max. «Akurenam». A: La Guinée équatoriale : un pays méconnu. París: L'Harmattan, 1980, p. 194-195. ISBN 2-85802-132-5.
# Lliga belga de futbol 2007-2008

La Lliga belga de futbol 2007-2008 va començar el 3 d'agost de 2007 i va finalitzar el 10 de maig de 2008. El torneig es va decidir a la jornada 31, el dia 20 d'abril de 2008, quan l'Standard de Lieja va vèncer l'Anderlecht per 2-0. Per l'Standard de Lieja va ser la seva 9a lliga belga i la primera dels últims 25 anys.

## Classificació

| | Equip | Pts | J | G | E | P | GF | GC | Dif | |
| 1. | Standard de Liège | 77 | 34 | 22 | 11 | 1 | 61 | 19 | +42 | Champions League 3a Ronda de Classificació |
| 2. | RSC Anderlecht | 70 | 34 | 21 | 7 | 6 | 59 | 31 | +28 | Champions League 2a Ronda de Classificació |
| 3. | Club Brugge KV | 67 | 34 | 20 | 7 | 7 | 45 | 30 | +15 | UEFA Cup 1a Ronda |
| 4. | Cercle Brugge KSV | 60 | 34 | 17 | 9 | 8 | 62 | 33 | +29 | Copa Intertoto |
| 5. | Germinal Beerschot | 55 | 34 | 16 | 7 | 11 | 46 | 34 | +12 |
| 6. | KAA Gent | 52 | 34 | 14 | 10 | 10 | 57 | 46 | +11 |
| 7. | SV Zulte Waregem | 47 | 34 | 13 | 8 | 13 | 47 | 54 | -7 |
| 8. | R Charleroi SC | 46 | 34 | 13 | 7 | 14 | 41 | 45 | -4 |
| 9. | KVC Westerlo | 45 | 34 | 12 | 9 | 13 | 43 | 37 | +6 |
| 10. | KRC Genk | 45 | 34 | 12 | 9 | 13 | 54 | 55 | -1 |
| 11. | RE Mouscron | 42 | 34 | 12 | 6 | 16 | 38 | 43 | -5 |
| 12. | KSC Lokeren | 42 | 34 | 9 | 15 | 10 | 32 | 33 | -1 |
| 13. | YR KV Mechelen | 40 | 34 | 10 | 10 | 14 | 45 | 52 | -7 |
| 14. | KSV Roeselare | 38 | 34 | 9 | 11 | 14 | 36 | 55 | -19 |
| 15. | FC Dender | 33 | 34 | 9 | 6 | 19 | 33 | 59 | -26 |
| 16. | RAEC Mons | 33 | 34 | 7 | 12 | 15 | 37 | 45 | -8 |
| 17. | K Sint-Truidense VV | 27 | 34 | 6 | 9 | 19 | 32 | 58 | -26 | Descens de Categoria |
| 18. | FC Brussels | 19 | 34 | 4 | 7 | 23 | 27 | 66 | -39 | Descens de Categoria |

## Màxims golejadors

| | Jugador | Equip | Gols |
| 1 | Joseph Akpala | R Charleroi SC | 17 |
| 2 | Sanharib Malki | Germinal Beerschot | 16 |
| - | Elyaniv Barda | KRC Genk | 16 |
| 4 | Milan Jovanović | Royal Standard de Liège | 15 |
| - | Mbaye Leye | SV Zulte Waregem | 15 |
| 6 | Mahamadou Dissa | KSV Roeselare | 14 |
| - | Dieumerci Mbokani | Royal Standard de Liège | 14 |
| 8 | Aloys Nong | YR KV Mechelen | 12 |

## Referències

* ↑ Resumen Pro League Belgica 2007-08, es.soccerway.com (castellà) [consulta:31-03-2014]
# Frontera entre Fiji i França

La frontera entre França i Fiji es completament marítima i es troba a l'oceà Pacífic. Delimita la zona econòmica exclusiva entre l'arxipèlag de les illes Fiji, per una banda, i les col·lectivitats d'ultramar franceses de Wallis i Futuna al sud-est i Nova Caledònia al nord-est, per l'altra.
La frontera estava delimitada per un acord entre els governs dels dos països, signat el 19 de gener de 1983 a Suva, i que va entrar en vigor el 21 d'agost de 1984, que defineix set punts de referència. L'equidistància es mesura des de l'escull Theva-i-Ra per a Fiji, i des de l'illa Hunter per a Nova Caledònia.
Té una extensió d'uns 1.040 kilòmetres: 580 kilòmetres per la secció que separa Nova Caledònia de les Fidji, i uns 460 kilòmetres que separen els Fidji de Wallis i Futuna. Una part important de la zona econòmica exclusiva de Nova Caledònia continua sent qüestionada per Vanuatu, que reclama les illes Matthew i Hunter.

## Referències

* ↑ D. Ortolland et J.-P. Pirat, Atlas géopolitique des espaces maritimes, éditions Technip, Paris, 2010, p. 177
# Lgov

Lgov - Льгов (rus) - és una ciutat de l'óblast de Kursk, a Rússia. Es troba al Massís Central Rus, a la vora del riu Seim, a 80 km a l'oest de Kursk.

## Història

Lgov es menciona per primer cop en una crònica del 1152 amb el nom d'Olgov (derivat del nom eslau Oleg). Durant el segle xiii va ser completament destruïda pels mongols. El 1669 va ser refundat en l'emplaçament de l'antiga ciutat el monestir de Lgov, que va tancar el 1764. L'slobodà del monestir va ser el que el 1779 va convertir-se ja en la ciutat de Lgov.
A la segona meitat del segle xix van desenvolupar-s'hi tot de fàbriques de transformació de productes agrícoles arran de la construcció d'una línia de ferrocarril entre Moscou i Kíev que passava per Lgov.
Durant la Segona Guerra Mundial Lgov fou ocupada per la Wehrmacht el 27 d'octubre de 1941 i alliberada pel Front de Vorónej de l'Exèrcit Roig el 3 de març de 1943.
# Dacrydium elatum

Dacrydium elatum és una espècie de conífera de la família Podocarpaceae nadiua del sud-est asiàtic.

## Descripció

L'arbre assoleix una alçada de 30 metres, i un diàmetre a l'alçada humana (DAH) de 80 cm.

## Distribució geogràfica

Se'l pot trobar en boscs de Tailàndia, Cambodja, Laos, Vietnam, Indonèsia, en Malàisia i les Filipines sota una amenaça mínima d'extinció.

## Galeria

* Imatges del jardí botànic Queen Sirikit (Tailàndia)
* Cartell informatiu
* Branques
* Fulles aciculars

## Sinònims botànics

Se'n coneixen fins a set:
* Corneria elata (Roxb.) A.V.Bobrov & Melikyan
* Corneria pierrei (Hickel) A.V.Bobrov & Melikyan
* Dacrydium junghuhnii Miq.
* Dacrydium pierrei Hickel
* Juniperus elata Roxb.
* Juniperus elatus Roxb.
* Juniperus philippsiana Wall. ex Carrière

## Referències

* ↑ Luu, Nguyen Duc To. Conifers of Vietnam, 2004, p. 58–59. ISBN 1-872291-64-3. Arxivat 2007-05-19 a Wayback Machine.
* ↑ Christopher J. Earle. «Dacrydium elatum». The Gymnosperm Database, 2011. [Consulta: 21 abril 2012].
* ↑ «The IUCN Red List of Threatened Species» (en anglès). International Union for Conservation of Nature and Natural Resources. [Consulta: 26 abril 2009].
* ↑ «Dacrydium elatum (Roxb.) Wall. ex Hook.». World Flora Online. World Flora Online Consortium, 2022. [Consulta: 3 setembre 2022].
* ↑ Dacrydium elatum (Roxb.) Wall. ex Hook., Royal Botanic Gardens, Kew, <https://powo.science.kew.org/taxon/urn:lsid:ipni.org:names:262007-1>. Consulta: 3 setembre 2022
# Perfil d'energia

Un perfil d'energia o perfil de reacció és un gràfic esquemàtic de l'energia d'un sistema reactiu en funció de la coordenada de reacció. El terme "energia" es pot referir a l'entalpia, l'energia lliure o l'energia interna. Els perfils d'energia tenen com a objectiu il·lustrar les energies del reactiu, de l'intermedi, de la transició i del producte; són útils per mostrar els mecanismes de reacció.

## Referències

* ↑ International Union of Pure and Applied Chemistry (anglès)
# Deustuko Doneperiaga

Deustuko Doneperiaga (en castellà San Pedro de Deusto) és un barri de Bilbao dins el districte de Deusto. És el barri més extens i més poblat del districte. Té una població de 22.267 habitants i una superfície d'1,89 km², amb una densitat d'11.781 h/km².
El barri es trobava al centre de l'antiga parròquia de Deusto, l'església Done Petri de Deusto, d'estil gòtic basc, que va ser el nucli originari de l'elizate. Entre els edificis més importants de la zona hi ha el palau Bidarte i l'edifici de la Universitat de Deusto.
Hi ha un projecte per als darrers anys de construir habitatges a les illes del Zorrotzaurre. Entre elles està confirmada la nova seu de BBK, que entrarà en funcionament en 2013, o el World Trade Center Bilbao.

## Transports

El barri és força ben comunicat, ja que hi ha una estació del metro de Bilbao i una de la línia Txoriherri de l'euskotren. També hi passen les línies 10, 13, 18 i 71 del Bilbobus.

## Referències

* ↑ «La BBK llevará su sede a Zorrozaurre con un coste de 104 millones de euros», 12-09-2007.
* ↑ «Un rascacielos en Zorrozaurre acogerá la sede del World Trade Center en Bilbao», 04-05-2008. Arxivat de l'original el 2009-04-04. [Consulta: 27 octubre 2012].
# Lapouyade

Lapouyade és un municipi francès, situat al departament de la Gironda i a la regió de la Nova Aquitània. És un dels municipis situats al País Gavai o Gavacheria, que tot i trobar-se geogràficament a Occitània és de parla oïl (saintongesa)

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 514 | 525 | 484 | 452 | 476 | 429 | 437 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Hélène Estrade | UMP |

## Referències

* ↑ Toponímia occitana